CELEX: 62011TN0159
Language: da
Date: 2011-03-10 00:00:00
Title: Sag T-159/11: Sag anlagt den 10. marts 2011 — Marszałkowski mod KHIM — Mar-Ko Fleischwaren (WALICHNOWY MARKO)

14.5.2011   
            
            
               DA
            
            
               Den Europæiske Unions Tidende
            
            
               C 145/33
            
         Sag anlagt den 10. marts 2011 — Marszałkowski mod KHIM — Mar-Ko Fleischwaren (WALICHNOWY MARKO)
   (Sag T-159/11)
   2011/C 145/54
   Stævningen er affattet på polsk
   
      Parter
   
   
      Sagsøger: Marek Marszałkowski (Sokolniki, Polen) (ved advokat C. Sadkowski)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Mar-Ko Fleischwaren GmbH & Co. KG (Blankenheim, Tyskland)
   
      Sagsøgerens påstande
   
   
               —
            
            
               Afgørelse truffet den 11. januar 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 760/2010-4) om afslag på registrering af varemærket »Marko Walichnowy« som EF-varemærke annulleres, for så vidt som det vedrører varer i klasse 29: kød, produkter af kød og kød fra fjerkræ, herunder postej, indvolde, pølser med kål, kødkonserves og produkter af kød og grøntsager, herunder surkål, fjerkræ (herunder indpakket), kødboller i grøntsagssauce.
            
         
               —
            
            
               Subsidiært ændres den anfægtede afgørelse derved, at der tages hensyn til, at registreringen af EF-varemærket »Mark Walichowny« for de ovennævnte varer i klasse 29 er begrundet.
            
         
               —
            
            
               Harmoniseringskontoret tilpligtes at betale sagens omkostninger, herunder sagsøgerens omkostninger til partsrepræsentation.
            
         
      Søgsmålsgrunde og væsentligste argumenter
   
   
      Ansøger om EF-varemærket: Marek Marszałkowski.
   
      Det omhandlede EF-varemærke: Figurmærket, der indeholder ordbestanddelen »Marko Walichnowy« for varer i klasse 29 — ansøgning nr. 007161541.
   
      Indehaver af det i indsigelsessagen påberåbte varemærke eller tegn: Mar-Ko Fleischwaren GmbH & Co. KG.
   
      Det påberåbte varemærke eller tegn: EF-ordmærket »Mar-Ko« for visse varer i klasse 29.
   
      Indsigelsesafdelingens afgørelse: Indsigelsen forkastet.
   
               —
            
            
               
                  Appelkammerets afgørelse: Annullation af Indsigelsesafdelingens afgørelse og afslag på ansøgningen for følgende varer i klasse 29: kød, produkter af kød og kød fra fjerkræ, herunder postej, indvolde, pølser med kål, kødkonserves og produkter af kød og grøntsager, herunder surkål, fjerkræ (herunder indpakket), kødboller i grøntsagssauce.
            
         
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009 (1), for så vidt som afgørelsen fastslår, at der foreligger lighed mellem varemærkerne, at der foreligger en vildledningsrisiko for forbrugerne.
   
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78 af 24.3.2009, s. 1).